**АГЕНЦИЈА ЗА РАЗВОЈ МАЛИХ И СРЕДЊИХ ПРЕДУЗЕЋА**

**ГРАДА БИЈЕЉИНА**

**Меше Селимовића 22А I тел. +387 55 204 024 I ЈИБ 440238060004 I Еко. код 00050910**

**е-mail: agencijamsp.bn@gmail.com I www.agencijamsp.com**

**ПРИЈЕДЛОГ**

**ПРОГРАМ РАДА**

**са финансијским планом**

**АГЕНЦИЈЕ ЗА РАЗВОЈ**

**МАЛИХ И СРЕДЊИХ ПРЕДУЗЕЋА ГРАДА БИЈЕЉИНА ЗА 2019. ГОДИНУ**

**Бијељина, Јул 2019. године**

**САДРЖАЈ**

1. УВОД........................................................................................................................3
2. СЕКТОР МАЛИХ И СРЕДЊИХ ПРЕДУЗЕЋА(МСП) СА ОСНОВНИМ ПОКАЗАТЕЉИМА....................................................................................................4
3. ПЛАН АКТИВНОСТИ...........................................................................................................5
   1. Финансијска подршка..........................................................................6
      1. Подстицај развоја новооснованих привредника...............................7
      2. Подстицај развоја постојећих малих и средњих предузећа.............7
      3. Подстицај развоја женског предузетништва......................................7
   2. Нефинансијска подршка......................................................................8
4. ПЛАН ЕДУКАТИВНИХ И ПРОМОТИВНИХ АКТИВНОСТИ.....................................10
   1. Едукативне активности......................................................................11
   2. Активности у сврху промоције..........................................................11
5. ПЛАН ОСТАЛИХ АКТИВНОСТИ.............................................................................13
   1. Обилазак предузећа..........................................................................13
6. ФИНАНСИЈСКИ ПЛАН ЗА 2019. ГОДИНУ.............................................................14

6.1 . Финансијски извјештај за период 01.01.2019. -01.07.2019............15

6.2. Финансијски извјештај за период 01.07.2019.-31.12.2019.............16

1. РЕЗИМЕ................................................................................................................18

1. **УВОД**

План развоја Града Бијељина представља дио активности Агенције за развој малих и средњих предузећа Града Бијељина у циљу пружања директне подршке привредницима и квалитетних пословних услуга, унапређење квалитета живота становништва Града Бијељина и за основни циљ има повећање броја запослености, чији је главни ефекат спријечавање одлива домицијелног становништва.

Основ за израду годишњег Програма рада са финансијским планом за 2019. годину (у даљем тексту: Програм рада) Агенције за развој малих и средњих предузећа Града Бијељина (у даљем тексту Агенције) је Закон о развоју малих и средњих предузећа („Сл. Гласник Републике Српске бр. 50/13), оснивачка акта Агенције, Стратегија развоја Града Бијељина 2014-2023 и Стратегија развоја малих и средњих предузећа Републике Српске за период 2016-2020.

Полазна основа за доношење програма рада је сазнање да постоји велики регионални потенцијал и недовољно искоришћене могућности за сарадњу градова и општина, профилисан кроз интегрисани економски и социјални развој градова. Сектор малих и средњих предузећа има посебно значајну улогу у уравнотежењу регионалног економског развоја.

Имајући у виду све кључне развојне аспекте Семберије (привредни, социјални, инфраструктурни,туристички,здравствени, образовни, културни, еколошки), концепција Плана усмјерена је на анализу локалних заједница у различитим сегментима, односно, на структурна и динамичка кретања према водећим индикаторима у периоду 2016-2020 година. Различити нивои посматрања додатно су истакли развојну позицију Града Бијељина, и то како у односу на републички просјек, тако и на регионалном нивоу, али и на унутаррегионалне асиметрије. План рада Агенције за развој малих и средњих предузећа Града Бијељина, представља аналитичку основу и подлогу за доношење финансијског оквира из буџета Града Бијељина и његовог усвајања од стране Скупштине Града као и за његово спровођење.

Сектор који има посебне компаративне предности и мултидимензионалне ефекте на привредна и друштвена кретања у Граду Бијељина је туризам, који треба посебно да подстиче развој предузетништва. Основни предуслови развоја су рељеф и природни ресурси – плодно пољопривредно земљиште и њихове геофизичке карактеристике, водени потенцијал (Дрина и Сава), богатство шумских површина, постојање минералних сировина, разноврсна флора и фауна. Ипак, главна карактеристика је да су ови фактори недовољно искоришћени, као и да постојеће коришћење може да обезбједи још већу ефикасност при стварању боље атмосфере за привредни развој.

На темељу искуства у развијенијим земљама приватно предузетништво има велики утицај на економски напредак локалне заједнице.

Постизање конкурентске предности у привреди захтјева иновативни приступ пословању, превасходно када се ради о знању. У том смислу, управљање у МСП мора да буде оријентисано у правцу улагања у знање и повећања продуктивности рада и знања.

1. **СЕКТОР МАЛИХ И СРЕДЊИХ ПРЕДУЗЕЋА (МСП) СА ОСНОВНИМ ПОКАЗАТЕЉИМА**

**Законом о развоју малих и средњих предузећа** статус МСП имају привредна друштва, друга правна лица и предузетници који просјечно годишње запошљавају мање од 250 радника.

**Законом о привредним друштвима** и посебним прописима у форми привредног друштва могу се обављати скоро све дјелатности утврђене Уредбом о класификацији дјелатности Републике Српске.

Према величини, МСП се дијеле на сљедеће категорије:

* микро предузећа – привредни субјекти који запошљавају до 9 запослених,
* мала предузећа – привредни субјекти који запошљавају од десет до 50 запослених,
* средња предузећа – привредни субјекти који запошљавају до 250 запослених.

**Законом о занатско-предузетничкој дјелатности** и посебним прописима предузетници су физичка лица која обављају дјелатност производњом, прометом и пружањем услуга на тржишту у своје име и за свој рачун ради стицања добити. Физичко лице може да обавља у форми предузетника 460 дјелатности или 75% укупног броја свих дјелатности које су одређене Уредбом о класификацији дјелатности у Републици Српској. Изражена флексибилност на промјене у пословном окружењу, релативно мала средства за покретање пословања и велика моћ запошљавања чини ову област значајним фактором привредне активности сваке земље. Предузетник за обавезе створене у пословању, одговара цјелокупном властитом имовином, док оснивач привредног друштва за обавезе одговара само имовином коју је унио у предузеће односно оснивачким улогом. Разлика се огледа и у начину регистрације: привредно друштво се региструје у суду а предузетник у јединици локалне самоуправе.

Подршку развоју МСП на локалном нивоу пружају локалне и међуопштинске агенције те одјељења за привреду и развој и локални привредни савјети. Јачање сарадње између институција на републичком и локалном нивоу је од посебне важности за доношење прописа, креирање мјера подршке, спровођење подстицаја, едукацију и промоцију те је потребно одржавати састанке и консултације и јачати сарадњу између институција на оба нивоа.

Агенција спроводи активности у циљу локалног економског развоја путем којег локална заједница ради заједно са партнерима из јавности, пословног и невладиног сектора у циљу економског раста и стварања нових радних мјеста. Сврха локалног економског развоја је развити економски капацитет локалног подручја како би се створила основа за економски развој и квалитет живота за све а крајњи циљ је подстакнути конкурентност.

Сектор малих и средњих предузећа доминантан је у привредној структури Града Бијељине јер има 1043 активна привредна друштва, од тога су 469 микро, 427 мала, средња 100 и 47 великих привредних друштава.[[1]](#footnote-1)

* Основни подаци о стању занатско предузетничких радњи

|  |  |  |  |  |
| --- | --- | --- | --- | --- |
| **ДЈЕЛАТНОСТ** | **АКТИВНИ ПРЕДУЗЕТНИЦИ 31.12.2017.** | **%** | **АКТИВНИ ПРЕДУЗЕТНИЦИ 31.12.2018.** | **%** |
| ТРГОВИНА | 671 | 37% | 628 | 34% |
| САОБРАЋАЈ | 136 | 7% | 132 | 8% |
| ЗАНАТСТВО | 520 | 28% | 533 | 29% |
| УГОСТИТЕЉСТВО | 310 | 17% | 310 | 17% |
| АГЕНЦИЈЕ, УСЛУГЕ | 206 | 11% | 228 | 12% |
| **УКУПНО** | **1843** |  | **1831** |  |

\* Извор одјељење за привреду Града Бијељина

УКУПНО – 1831 АКТИВАН ПРЕДУЗЕТНИК, од чега 727 жена или 40%.

1. **ПЛАН АКТИВНОСТИ**

Предузетништво у Републици српској представља одраз глобалне економске кризе, која је успорила већ закашњели транзициони опоравак земље. Поред рационализације јавног сектора и строге финансијске дисциплине, кључни аспект у рјешавању овог проблема и перспективни и креативни незапослени људи, којима је неопходно усмјерити знатно више капацитета. Боља организација би свакако могла да постави предузетништво у оквир потребе, а не нужде и тако измјени националну свијест у вези са покретањем приватног бизниса у правцу европског тржишта.

У наредном периоду потребно је ојачати капацитете локалних развојних агенција и општинских одјељења за привреду кроз организацију различитих обука као што су припрема и вођење развојних пројеката те обука за пружање услуга за МСП. Такође је потребно ојачати комуникацију и сарадњу између мреже агенција кроз припрему и спровођење различитих пројеката, али и успостављање и подршку моделима међуопштинске сарадње. Такође потребно је размотрити могућност успостављања револвинг фонда или фонда за суфинансирање учешћа у пројектима финансираним од међународних донатора. Потребно је обезбједити и већу укљученост локалних развојних агенција и општинских одјељења за привреду у припреми стратешких докумената који се односе на МСП, а нарочито појачати сарадњу са Одсјеком за локални економски развој и европске интеграције –ЛЕР.

Поред свега наведеног свакако треба споменути да је Бијељина једна од ријетких градова у Републици Српској која која је сетифицирана на двије године са Meђунaрoдним пeчaтом квaлитeтa зa oпштинe сa пoвoљним oкружeњeм за пoслoвање (БФЦ)“. БФЦ печат је показатељ ефикасности локалне администрације и повољне инвестиционе климе.

У складу са констатацијом да према досадашњем Плану рада Агенције, није било значајнијих а реализованих пројеката од стране Међународних институција, који су се успјешно реализовали у другим градовима на подручју Републике Српске, и да се рад Агенције углавном ослањао на подстицајне мјере из буџета Града Бијељина, даљи рад Агенције усмјерити до краја текуће године на учвршћивање међународних веза, како би се евентуално у идућој години планирала реализација што више пројеката на нивоу Града.



**3.1. Финансијска подршка**

Финасијска подршка се огледа у помоћи почетницима у бизнису или постојећим предузетницима који желе да прошире своју већ постојећу дјелатност на веће капацитете.

За почетнике у бизнису подршку пружа и гарантни фонд Републике Српске кроз раличите линије и то за оне који траже кредит а не могу да обезбједе гаранцију коју тражи банка. Према томе гарантни фонд пружа подршку кроз три кредитне линије и то за : „Start up“ предузећа (до 50.000 КМ), за развој информационо-комуникационих технологија (до 25.000 КМ), за развој сеоског туризма (до 50.000 КМ), за узгој и прераду јагодичастог воћа ( до 50.000 КМ) и за развој сточарства (до 75.000 КМ).

Поред ове подршке од стране Владе Републике Српске, Агенција за развој малих и средњих преузећа Града Бијељина се у досадашњем периоду рада углавном ослањала на подстицајне мјере Града Бијељина, који сваке године из свог буџета издваја знатна средства за развој овакве врсте помоћи предузетницима и то у износу од 80.000 КМ бесповратних средстава. Овакав вид подршке за развој предузетништва на подручју Града Бијељина је кроз досадашњи рад Агенције дало значајне резултате у стварању нових и очувању постојећих радних мјеста.

С обзиром на навикнути тренд подјеле подстицајних средстава од стране Града Бијељина, у 2019.години Скупштина Града Бијељина је из свог буџета издвојила такође износ од 80.000 КМ бесповратних средстава за развој предузетништва на нивоу Града Бијељине, који ће се реализовати кроз израђени план активности Агенције и то кроз расписивање јавног позива, кроз три директне подстицајне мјере (пројекта).

* подршка постојећим МСП и предузетницима,
* подстицај оснивању нових пословних субјеката и запошљавању нових радника
* подстицај развоја женског предузетништва

С обзиром да до краја другог квартала текуће године, није било јавних позива нити да су планирана средства из буџета за развој предузетништва утрошена закључно са 30.06.2019.године, Агенција ће се трудити да у складу са одлуком и усвајањем Програма рада Агенције расписати јавне позиве у III-ем и IV-ом кварталу 2019.године, како би спровела већ започете активности Агенције.

**3.1.1. Подстицај развоја новооснованих привредника**

Додјела средстава по основу расписаног јавног позива.

Планирана средства 30.000,00 КМ

Право учешћа на јавном позиву имају привредна друштва и самостални предузетници са подручја Града Бијељина.

* Регистровани 2019. године за обављање дјелатности у области:
* Производње и услужне дјелатности (осим трговине и угоститељства)
* За следеће намјене:
* Запошљавање нових радника
* Набавку машина, опреме и алата
* Улагања у технолошка унапређења

Вријеме: август– новембар 2019. године

Носилац: Агенција

**3.1.2. Подстицај развоја постојећих малих и средњих предузећа**

Додјела средстава по основу расписаног јавног позива.

Планирана средства 25.000,00 КМ

Право учешћа на јавном позиву имају привредна друштава са подручја Града Бијељина.

* Регистрована за обаваљање дијелатности у:
* области производње.
* За следеће намјене:
* Запошљавање нових радника
* Набавку основних средстава и опреме
* Улагање у технолошка унапређења

Вријеме: август – новембар 2019. године

Носилац: Агенција

**3.1.3. Подстицај развоја женског предузетништва**

Агенција ће дати већу подршку ове године за развој женског предузетништва, на начин што ће повећати обим планираних средстава за овај вид подстицаја, и то како слиједи:

Додјела средстава по основу расписаног јавног позива.

Планирана средства 25.000,00 КМ

Право учешћа на јавном позиву имају жене предузетнице са подручја Града Бијељина.

* Регистровани за обављање дјелатности у области:
* Производње и
* Услужне дјелатности (осим трговине и угоститељства)
* За следеће намјене:
* Запошљавање нових радника
* Набавку машина, опреме и алата
* Улагања у технолошка унапређења

Вријеме: август – новембар 2019. године

Носилац: Агенција

Планирана финансијска средства за наведена три јавна позива ће бити расподијељена у зависности од броја заинтересованих корисника одређених јавних позива, а у висини укупних планираних средстава.

Неутрошена финансијска средства из једног јавног позива могу се утрошити на други јавни позив.

Реализацијом предложених програмских активности планирамо да остваримо следеће резултате.

|  |  |
| --- | --- |
| ***Подстицајне мјере*** | ***Циљеви*** |
| **3.1. Мјера подстицај развоја новооснованих привредника на подручју Града Бијељина** | * 7 новооснованих * 10 новозапослених радника |
| **3.2. Мјера подстицај развоја постојећи малих и средњих предузећа на подручју Града Бијељина** | * 5 подржаних МСП * запослено 5 нових радника * 40 очуваних радних мјеста |
| * 1. **Мјера подстицаја развоја жена предузетница на подручју Града Бијељина** | * 5 подржаних предузетница * запослено 5 нових радника * 20 очуваних радних мјеста |

**3.2 Нефинансијска подршка**

Веома важну улогу у едукацији и промоцији предузетништва поред Агенције имају Привредна комора Републике Српске и локалне развојне агенције које су организовале велики број семинара, округлих столова, конференција и других манифестација . Имајући у виду постојање „one-stop-shopa“, односно могућности брзе регистрације нових субјеката, потребно је омогућити едукацију и финансијску подршку свим почетницима који желе да покрену пословање у било којој форми на подручју Града Бијељина.

Циљ је да се статус предузетника подигне на виши ниво и повећа број лица које предузетништво сматрају пожељним стилом живота/избора каријере, посебно међу високообразованим незапосленим, а да би се повећала и ускладила стопа отварања нових предузећа према стандардима ЕУ колико год је то могуће.

Постоји много изазова са којим се суочавају МСП које не могу самостално да ријеше. У условима јаке конкуренције, најважнија ствар за МСП је да нађу начин како да опстану у пословању и да га унаприједе. Иако су учињени значајни кораци на побољшању институционалне нефинансијске подршке сектору малих и средњих предузећа код нас, са овим активностима би требало наставити интензивније и квалитетније у наредном периоду.

* Нефинансијска подршка одвијат ће се кроз:
* даље унапређивање различитих едукативних и консалтинг програма, односно подршке предузетницима односно развоју сектора МПС
* припрему оперативних програма за развој МПС у различитим областима пословања
* координирање и пружање подршке активностима регионалних агенција и центара за развој ових предузећа
* интензивну промоцију могућности и остварених резултата Агенције
* планирање и увођење информационих система и других услуга
* наставак сарадње с међународним организацијама и институцијама, укључујући и оне које пружају донаторску подршку
* информисање привредника о актуелним јавним позивима домаћих и страних институција путем одржавања „Инфо дан“ састанака,
* информације о правној регулативи за пословање како домаћих тако и страних инвеститора.
* упутства за регистрацију пословног субјекта,
* вођење припремних радњи за дефинисање пословних активности,
* анализу пословне идеје и помоћ око избора основне дјелатности,
* пружање помоћи новооснованим пословним субјектима при изради дизајна за web страницу, изради визит картица и цјеновника,
* појачати сарадњу са Одсјеком за локални економски развој и европске интеграције –ЛЕР.

Предложене мјере треба да доведу до бржег развоја МСП на подручју Града Бијељина.

Време трајања: континуирано до краја године

Носилац: Агенција

* **ПРОЈЕКТИ**

**„Успостављање и промоција менторинг услуга за мала и средња предузећа на Западном Балкану (фаза 2)**

У току 2019.године „Републичка агенција за развој малих и средњих предузећа“ ће расписати Јавни позив за кориштење менторинг услуга за мала и средња предузећа.

Пројекат под називом „Успостављање и промоција менторинг услуга за мала и средња предузећа на Западном Балкану (фаза 2)“ - је настао као продукт међународне сарадње између Републичке агенције за развој малих и средњих предузећа и јапанске агенције за међународну сарадњу ( JICA).

Наведени пројекат је дониран од стране JICA-е 2016. Године, а спороводи га конзорцијум јапанских фирми уз подршку стручњака у области менторинг система „Развојне агенције Србије“.

Циљ менторинг услуга јесте да са малим и средњим предузећима обезбједи свеобухватна подршка, у оквиру које ментор помаже директору или власнику предузећа да поспјеши своје пословање.

Ментори имају професионално искуство у координаторској и савјетодавној подршци, која кориснику пружа адекватне смјернице за развој и спровођење практичног акционог плана за даље активности.

Сертификовани ментори из Агенције овај пројекат спроводи на подручју Града Бијељина.

Републичка агенција ће и у току 2019. године расписати јавни позив за коришћење менторинг услуга за мала и средња предузећа.

**„Подршка почетницама за започињање посла“**

Циљ пројекта је развој и промоција предузетничког духа и подстицање предузетништва жена, подршка женском предузетништву; едукације и промоције предузетница и подршка удруживању предузетница, организовање манифестација подршке развоју жена, а што је у складу са Статегијом развоја малих и средњих предузећа (МСП) Републике Српске за период 2016 – 2020. године.

1. **ПЛАН ЕДУКАТИВНИХ И ПРОМОТИВНИХ АКТИВНОСТИ**

С обзиром на то да је пословање Агенције из више разлога условљено савременим информационо-комуникационим технологијама,неопходна је самостална web страница.

Реализација наведене активности би омогућила адекватну доступност информацијама о законима, обавезама и подстицајима, које су корисне за предузетнике, инвеститоре и донаторе.

Агенција ће пружати информације:

* обавјештења о свим релевантним догађајима,
* преношење информација између институција сарадника Агенције и МСП,
* афирмацију већ постојеће добре праксе у овој области,
* о кредитним линијама банка, микрокредитних организација које послују на територији града, али и у цијелој РС/БиХ,
* о законској регулативи, градске и ентитетске одлуке,
* информације из разних Министарстава РС/БиХ, одговарајућих фондова и развојних институција,
* о могућностима коришћења средстава намјенских фондова и програма Европске Уније за подстицање малог и средњег предузетништва.

Активности Агенције у области информисања вршиће се кроз ажурирање wеб странице Агенције, мејлинг листе, информисањем путем локалних и државних медија, као и кроз корисне брошура и информативне радионице.

Вријеме трајања: Континуирано у току године

Носилац: Агенција и спољни сарадници

**4.1. Едукативне активности**

Сви наведени пројекти имају за циљ обуку младих људи у циљу покретања бизниса те су на основу већине ових пројеката покренута нова предузећа. Покретању пословања у Републици Српској значајно је допринијела реформа регистрације гдје је значајно скраћено потребно вријеме, процедуре и трошкови неопходни за оснивање предузећа. Као што је раније речено значајна средства пласирана су кроз реализацију Акционог плана за запошљавање и самозапошљавање а посебно у привреди и пољопривреди али и незапослених лица из посебних категорија. Наведена самозапошљавања пратиле су адекватне обуке од Завода за запошљавање и међународних пројеката (посебни пројекти за младе).

Обуке за јачање капацитета и пружање стручне подршке привредницима како би стекли потребне вјештине и знања за израду пословних планова за властите предузетничке идеје, аплицирање за финансирање пословних планова код инвеститора унапређење капацитета у вези са техничким управљањем пројектним циклусом.

Писање пројеката могућности аплицирања у оквиру Програма ЕУ и могућностима достављања пројектних приједлога, те општој едукацији о инструментима за МСП.

Агенција планира да врши и едукацију својих запослених у виду одлазка на семинаре и обуке у циљу јачања капацитета, нарочито у областима везаним за припрему и имплементацију развојних и других пројеката.

Вријеме: август - новембар

Носилац активности: Агенција и спољни сарадници

**4.2. Активности у сврху промоције**

* **Промоција предузетништва жена**

Развој предузетништва жена је препознат као веома битан за укупан економски развој. Међутим, још увијек постоји одређена дискриминација жена у пословању а предузетнице чешће оснивају и воде предузећа у областима које се сматрају „мање битним“ за економски раст и развој (малопродаја, услуге, образовање и друго) у односу на област производње и високих технологија. Предузетништво жена је битно и за улогу жене у друштву јер се жене, осим пословних, сусрећу и са другим препрекама као што је усклађивање породичних и пословних обавеза, препреке при посједовању имовине и уговарању, као и приликом запошљавања и самозапошљавања.

С тим у вези,Агенција је у претходном периоду имала директне подстицаје за жене, овом приликом настојимо да укажемо на значај и улогу жене у друштву .

Учешће жена у привреди Републике Српске је видљиво из чињенице да је око 30% субјеката у власништву жена те да је учешће жена у укупном броју запослених око 40% укупног броја запослених.

Циљ промоције; развој женског предузетништва, доношење програмске подршке, обуке, бољи приступ финансијама и удруживање предузетница.

* **Промоција предузетништва код младих људи**

Како је и у уводном дијелу Плана наведено да је основни циљ Града бијељина стварање нових радних мјеста како би се спријечио одлив домицијелног становништва, ту се првенствено мисли на спријечавање одлива младих људи. С тим у вези промоција предузетништва код младих људи ставља веома велики акценат на ову промоцију кроз њихово подстицање бизниса, обуку и едукацију за оснивање МСП и као избор каријере и прихватљив начин живота и сигурну егзистенцију.

Агенција ће радити на изради „Меморандума о сарадњи са средњим школама“ у циљу сарадње са образовним институцијама кроз адекватну савјетодавну услугу.

„Глобална седмица предузетништва“ – свјетска кампања која има за циљ стварање предузетничке културе међу младим људима и њихово повезивање, гдје се током једне седмице спроводе активности са циљем да покрену сљедећу генерацију предузетника.

Такође треба порадити на промоцији и повезивању младих предузетника у оквиру web странице Агенције, како би била омогућена већа видљивост младих и успјешних људи на нивоу Града Бијељина и на републичком нивоу, а тиме би се повећала одрживост њиховог бизниса и била би им омогућена размјена искустава и информација на једном мјесту.

* **промоција активности организовањем „округлих столова“:**
* Промоција предузетништва жена
* Мали бизнис као избор каријере
* **Учешће у манифестацијама организованих од стране других организација и институција, као што су:**
* Промоцијама привредних догађаја које организују Министарства РС,
* Форуму о привредној сарадњи Републике Српске и Србије,
* Међународном сајму некретнина и инвестиција Бања Лука,
* Промоцији Европске мреже предузетништва намијењене привредницима у Републици Српској и другим промоцијама програма који су намијењени подстицају развоја привреде,
* Привредним сајмовима у оквиру који ћемо презентовати рад Агенције и потенцијале Града Бијељина.
* **Израда приручника и водича:**
* Водич за регистрацији будућих привредника
* Водич за регистрацији будућих предузетника
* Водич шта регистровати? ДОО или СП

Редовно ажурирање постојеће интернет странице, учествовање на сајмовима у земљи и у региону, активна сарадња са писаним и електронским медијима.

Вријеме трајања: Континуирано у току године

Носилац: Агенција и друге организације и институције.

1. **ПЛАН ОСТАЛИХ АКТИВНОСТИ**

Агенција ће спроводити и активности у вези са:

* Праћење и усклађивање законских прописа, неопходних за пословање Агенције
* Праћење законских прописа из области предузетништва
* Вођење процедура Плана јавних набавки и процедура Јаних набавки у складу са законом
* Израда неопходних и адекватних правилника
* Праћење стања буџета и поступање по смијерницама надлежног одјељења
* Припрема материјала и одлука за сједнице Управног одбора, које се након усвајања упућују надлежном одјељењу
* Сарадња са локалним агенцијама, владиним и невладиним институцијама и сл.
* Провјера спроведених активности корективних мјера које су изречене закључком интерног ревизора из 2016-те године

**5.1. Обилазак предузећа**

До краја године Агенција уврштава у своје активности обилазак индустријских зона како би се упознала са њиховом фазом развоја и конкретним привредним активностима које ће обављати по свом завршетку.

Као основни задатак Агенције јесте обилазак предузећа која су већ користила подстицаја средства додјељених путем Јавних позива Агенције, вршити контролу намјенски утрошених средстава у складу са законом и Јавним позивом, предложити корективне мјере уколико буде потребно,упознати се са евентуалним недостацима у досадашњој сарадњи са Агенцијом и предложити план о даљој сарадњи.

У план обиласка Агенције уврштавају се такође предузећа која су новооснована, као и идентификација потенцијалних предузетника на локалном нивоу.

Путем непосредног контакта са предузетницима водити ће се записник о прикупљеним информацијама са терена о томе шта су основне потребе, проблеми и препреке развоја предузетништва на подручју Града Бијељина, које ће бити презентоване у писаној форми Градоначелнику Града, Скупштини Града, надлежном одјељењу, Управном одбору и осталим ресорима за које се укаже потреба зависно од идентификације проблема.

Вријеме трајања: Континуирано у току године

Носилац: Агенција

1. **Финансијски план за 2019. годину**

|  |  |  |  |
| --- | --- | --- | --- |
| **Еко. код** |  | **ОПИС** | **Буџет 2019** |
| 411 |  | **ПЛАТЕ И НАКНАДЕ ЗАПОСЛЕНИХ** | **127,980,00** |
|  | 411 100 | Бруто плате запослених | 109.700,00 |
|  | 411 200 | Бруто накнаде запослених | 18.280,00 |
| 412 |  | **РАСХОДИ ПО ОСНОВУ КОРИШЋЕЊА РОБА И УСЛУГА** | **13.300,00** |
|  | 412 200 | Расходи по основу комуналних и комуникационих услуга | 1.700,00 |
|  | 412 300 | Набавка материјал | 1.400,00 |
|  | 412 600 | Путни трошкови | 4.000,00 |
|  | 412 700 | Расходи за стручне услуге | 2.800,00 |
|  | 412 900 | Остали некласификовани расходи | 3.400,00 |
|  | 412900 | **Расходи за рад ван радног односа** | **11.941,00** |
|  |  | Накнаде за управни одбор | 11.941,00 |
|  |  |  |  |
|  |  |  |  |
| 415 |  | **ТЕКУЋЕ ПОМОЋИ** | **80.000,00** |
|  | 415 200 | Подстицај развоја малих и средњих предузећа | 80.000,00 |
|  |  |  |  |
|  |  |  |  |
|  |  |  |  |
| **УКУПНИ** | **РАСХОДИ:** |  | **237.753,00** |

**6.1.** **Финансијски извјештај за период 01.01.2019. -01.07.2019**

|  |  |  |  |  |
| --- | --- | --- | --- | --- |
| конто | Износ прорачуна | Утрошена средства  До 01.07.2019. | Расположиво | Потребно обезбедити до 31.12.2019. |
| квартал | **I+II+III+IV** | **I+II** |  |  |
| 411 100  Бруто плате | 109.700 | 55.148,41 | 54.551,59 | 13.104,00 |
| 411 200  Бруто накнаде | 18.280 | 8615,21 | 9664,79 | 3.500,00 |
| 412 200  Расходи по основу комуналних и комуникационих услуга | 1.700 | 775,72 | 924,28 | 0,00 |
| 412 300  Расходи по основу трошкова материјала | 1.400,00 | 653,59 | 746,41 | 0,00 |
| 412 600  Расходи за трошкове смјештаја и путовања | 4.000 | 1609,41 | 2.390,59 | 0,00 |
| 412 700  Расходи за стручне услуге | 2.800 | 1478,80 | 1.321,20 | 0,00 |
| 412 900  Расходи за Управни одбор | 11.941 | 5970,06 | 5970,94 | 0,00 |
| 412 900  Расходи за уговорене услуге | 3.400 | 1169,85 | 2.230,15 | 0,00 |
| 415 200  Грантови у земљи | 80.000 | 0,00 | 80.000 | 0,00 |
| 511 300  Издаци за набавку опреме | 3.000 | 0,00 | 3.000 | 0,00 |
| 511 700  Издаци за нематеријалну имовину | 0,00 | 0,00 | 0,00 | 0,00 |
| 631100  Издаци за ПДВ | 1532 | 765,63 | 766,37 | 0,00 |
| УКУПНО | **237.753,00** | **76.186,68** | **161.566,32** | 16.604,00 |

**6.2. Финансијски извјештај за период од 01.07.2019.- 15.07.2019**.

|  |  |  |  |  |
| --- | --- | --- | --- | --- |
| конто | Износ прорачуна | Утрошена средства  До 01.07.2019. | Расположиво | Расположиво 31.12.2019. |
| квартал | **I+II+III+IV** | **I+II** |  |  |
| 411 100  Бруто плате | 109.700 | 55.148,41 | 54.551,59 | +6.312,99 |
| 411 200  Бруто накнаде | 18.280 | 8615,21 | 9664,79 | +1.150,00 |
| 412 200  Расходи по основу комуналних и комуникационих услуга | 1.700 | 775,72 | 924,28 | 0,00 |
| 412 300  Расходи по основу трошкова материјала | 1.400,00 | 653,59 | 746,41 | 0,00 |
| 412 600  Расходи за трошкове смјештаја и путовања | 4.000 | 1609,41 | 2.390,59 | 0,00 |
| 412 700  Расходи за стручне услуге | 2.800 | 1478,80 | 1.321,20 | 0,00 |
| 412 900  Расходи за Управни одбор | 11.941 | 5970,06 | 5970,94 | 0,00 |
| 412 900  Расходи за уговорене услуге | 3.400 | 1169,85 | 2.230,15 | 0,00 |
| 415 200  Грантови у земљи | 80.000 | 0,00 | 80.000 | 0,00 |
| 511 300  Издаци за набавку опреме | 3.000 | 0,00 | 3.000 | 0,00 |
| 511 700  Издаци за нематеријалну имовину | 0,00 | 0,00 | 0,00 | 0,00 |
| 631100  Издаци за ПДВ | 1532 | 765,63 | 766,37 | 0,00 |
| УКУПНО | **237.753,00** | **76.186,68** | **161.566,32** | + 7.462,99 |

**ОБРАЗЛОЖЕЊЕ ФИНАНСИЈСКИХ ИЗВЈЕШТАЈА**

Према тачки 6.1. Финансијског извјештаја приказан је период од 01.01.2019. године до 01.07.2019.године расположива средства по основу бруто плата и бруто накнада до краја године су у износу од 64.216,38 КМ, а средства која су потребна за обезбјеђење по основу бруто плата и бруто накнада до краја године износе додатних 16.604,00 КМ, што је изван оквира планираног буџета. До оваквог стања у позицијама је дошло услијед заснивања радног односа за два упосленика који нису били планирани буџетом на почетку године, а ступили су у радни однос 01.07.2019. године, дан прије примопредаје дужности.

С тим у складу, према тачки 6.2. Финансијског извјештаја приказан је период од 01.07.2019. године до 15.07.2019. године, расположива средства по основу бруто плата и бруто накнада до краја године су у износу од 64.126,38 КМ, тако да је на позицији биланса бруто плате и бруто накнаде остало расположиво 7.462,99 КМ. До оваквог стања у позицијама дошло је услијед прекида радног односа за два упосленика закључно са 12.07.2019.године, чији радни у складу са Правилником о унутрашњој организацији и систематизацији радних мјеста Агенције за развој малих и средњих предузећа, у дијелу услова потребних за заснивање радног односа и у дијелу систематизованих радних мјеста.

1. **РЕЗИМЕ**

Програм рада са финансијским планом Агенције за развој малих и средњих предузећа за 2019. годину,није усвојен одлуком Скупшине Града у првом кварталу текуће године, те је у Јуну исте године на Скупштини Града дошло до разрјешења дужности досадашњег директора и именовања в.д. директора од стране скупштинске већине. С тим у вези у кратком временском року дошло је до приступања изради новог плана рада Агенције у циљу идентификације и корекције постојећег плана који би био прихватљив од стране Скупштине Града и како би се унаприједило и убрзало расписивање Јавних позива за подјелу подстицајних средстава распоређених из буџета Града Бијљина. С обзиром на кратак рок који је пред нама, овим планом је покушано да се адекватно опише и оправда постајање и рад Агенције за развој малих и средњих предузећа Града Бијељина, како се не би створила негативна слика међу привредницима на локалном нивоу и оправдало указано повјерење Скупштине Града Бијељина Агенцији. С тим у вези, јасно су описани критеријуми за расписивање Јавих позива, описани планови активности као и сегмент нефинансијске подршке у даљем раду Агенције. Неке од позиција планираних средстава су релоциране као на примјер у дијелу повећања подршке развоја женског предузетништва, а смањене позиције планираних средстава развоја постојећих малих и средњих предузећа. Оправданост за овакав вид релокације средстава, јесте тренд раста жена предузетника у претходној и текућој години на подручју Града Бијељина, као и информације прикупљене на недавном семинару Удружења жена „Лара“ које су кроз „Програм запошљавања и самозапошљавања жена за 2018. и 2019. годину, изнијеле импознатне податке о новонасталом стању раста у женском предузетништву чак и до 40%.

Сем тога, финансијска подршка ће се наставити кроз остала два подстицаја развоја новонасталих предузетника и подстицаја развоја већ постојећих малих и средњих предузећа, кроз активно обилажење постојећих привредника и размјену информација са запосленима из Агенције о могућем повећању сарадње и поспјешивању насталих односа.

У сегмету финансијске подршке пружаће се помоћ у развоју и подстицају новооснованих привредника, кроз Јавне позиве, а као нефинансијску подршку ппивредници ће добијати информације од Агенције о текућим и планираним едукативним активностима, које су наведене у овом плану.

Управни одбор као орган управљања врши надзор над пословањем у Агенцији и предузимању мјера за ефикасно и рационално вршење послова из дјелокруга Агенције и остварења планираних активности.

в.д. Д И Р Е К Т О Р А

Татјана Благојевић

Број: /19

Датум: 15. Јул 2019. године

1. Податак према подацима из АПИФ на основу завршних рачуна предатих из 2017-те године. У моменту израде плана подаци за 2018-ту годину нису били обезбјеђени. [↑](#footnote-ref-1)