**ПРИЈЕДЛОГ**

На основу члана 39. став (2) тачка 13) Закона о локалној самоуправи („Службени гласник Републике Српске“, број: 97/16 и 36/19), члана 23. став (2), члана 53. став (1) и (2) и члана 348. став (4) Закона о стварним правима („Службени гласник Републике Српске“, број: 124/08, 3/09, 58/09, 95/11, 60/15 и 18/16), члана 39. став (2) тачка 14) Статута Града Бијељина („Службени гласник Града Бијељина“, број: 9/17), Скупштина Града Бијељина на \_\_\_\_сједници одржаној дана, \_\_\_\_\_\_\_ 2019. године, д о н о с и

**О Д Л У К У**

**О ЗАМЈЕНИ НЕПОКРЕТНОСТИ ИЗМЕЂУ ГРАДА БИЈЕЉИНА И**

**ЂОКИЋ (ДРАГЕ) СТЕВАНА**

Члан 1.

Овом Одлуком врши се замјена непокретности између Града Бијељина, с једне стране и Ђокић (Драге) Стевана из Бијељине, с друге стране.

Град Бијељина даје Ђокић (Драге) Стевану у замјену своју непокретност означену као:

- к.п. број 3904/1, звн. „Плац“ у нарави пашњак 1. класе површине 456 м2, уписана у Лист непокретности број 21, к.о. Бијељина 1, у корист Града Бијељина као носиоца права својине са 1/1 дијелом.

Ђокић (Драге) Стевандаје Граду Бијељина у замјену своју непокретност означену као:

- к.п. број 3866/2, звн. „Кућни плац“, у нарави њива 3. класе, површине 626 м2, уписана у Посједовни лист - препис број 1053, к.о. Бијељина 1, на име Ђокић (Драге) Стевана као посједника са 1/1 дијелом. Предметна парцела одговара дијеловима старих грунтовних парцела означених као к.п. број 2342/24 и к.п. број 2342/25, обе к.о. Бијељина. Парцела означена као к.п. број 2342/24 је уписана у зк уложак број 4604, к.о. Бијељина. Увидом у исти утврђено је да је у А листу земљиште површине 1300 м2 под називом Ораница Калтиновача градилиште, да је у Б листу на основу Рјешења Одјељења за финансије Општине Бијељина земљиште описано у А листу укњижено као друштвена својина са дијелом 1/1, док је у Ц теретном листу на основу рјешења Скупштине Општине Бијељина, број: 04-475-31 од 19.03.1979. године укњижено право кориштења у А листу у корист Ђокић (Драге) Стевана на дијелу 2000/16664, остали уписи испуштени. Парцела означена као к.п. број 2342/25 је уписана у зк уложак број 9347, к.о. Бијељина. Увидом у исти утврђено је да је у А листу земљиште површине 770 м2 под називом Ораница Калтиновача градилиште, да је у Б листу земљиште описано у А листу укњижено као друштвена својина са дијелом 1/1, док је у Ц теретном листу на основу рјешења Скупштине Општине Бијељина укњижено право кориштења у А листу у корист Митровић рођ. Зарић Милеве. Рјешењем Комисије за излагање на јавни увид података о непокретностима и утврђивања права на непокретностима Подручне јединице Бијељина, број: 21.12/951-051-1053/16 од 18.06.2019. године, утврђено је право својине на предметној парцели у корист Ђокић (Драге) Стевана, али за коју катастар некретнина није ступио на снагу до дана данашњег, те се исто до ступања на снагу катастра некретнине има сматрати као презумпција за упис стварног права код органа за вођење евиденције о стварним правима.

Замјена непокретности између Града Бијељина и Ђокић (Драге) Стевана се врши ради привођења намјени Регулационог плана „Филип Вишњић“ („Службени гласник општине Бијељина“, бр. 7/05), према којем је парцела означена као к.п. број 3866/2, к.о. Бијељина 1 планирана за јавну инфраструктуру, односно просијецање улице.

Члан 2.

Налазом ЈП „Дирекција за развој и изградњу града“ д.о.о. Бијељина, број И-495/19 од 10.07.2019. године, парцелe означенe као к.п. 3904/1 и к.п. број 3866/2, обе к.о. Бијељина 1, налазе се у обухвату спроведбеног документа просторног уређења, регулационог плана „Филип Вишњић“ („Службени гласник општине Бијељина“, број: 7/05) и налазе се у трећој стамбено-пословној зони Града Бијељина. Према истом, вриједност парцеле означене као к.п. број 3904/1 износи 22.663,20 КМ, а вриједност парцеле означене као к.п. број 3866/2 износи 26.605,00 КМ тако да разлика у цијени између парцела означених као к.п. број 3904/1 и к.п. број 3866/2, износи 3.941,80 КМ у корист власника парцеле означене као к.п. број 3866/2, односно Ђокић (Драге) Стевана.

Члан 3.

О замјени непокретности из члана 1. ове Одлуке сачиниће се посебан уговор, а трошкове обраде нотарске исправе сноси Град Бијељина.

Члан 4.

Овлашћује се Градоначелник Града Бијељина да закључи уговор о замјени непокретности из члана 1. ове Одлуке, по прибављеном мишљењу Правобранилаштва Републике Српске – Сједиште замјеника у Бијељини.

Члан 5.

На некретнинама из члана 1. ове Одлуке код Републичке управе за геодетске и имовинско-правне послове Бања Лука, Подручна јединица Бијељина, извршиће се промјена уписаних права у корист уговарача.

Члан 6.

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

|  |  |  |
| --- | --- | --- |
| Број: 01-022-/19 |  | П Р Е Д С Ј Е Д Н И К |
| Бијељина, |  | СКУПШТИНЕ ГРАДА БИЈЕЉИНА |
| Датум, 2019. године |  |  |
|  |  | Славиша Марковић |
|  |  |  |

**ОБРАЗЛОЖЕЊЕ**

**ОДЛУКЕ О ЗАМЈЕНИ НЕПОКРЕТНОСТИ ИЗМЕЂУ ГРАДА БИЈЕЉИНА И**

**ЂОКИЋ (ДРАГЕ) СТЕВАНА**

**I ПРАВНИ ОСНОВ**

Основ за доношење Одлуке о замјени непокретности између Града Бијељина и Ђокић (Драге) Стевана је у сљедећим законским и подзаконским одредбама:

- члану 39. став (2) тачка 13) Закона о локалној самоуправи („Службени гласник Републике Српске“, број: 97/16 и 36/19), према којем Скупштина Града доноси одлуке о прибављању, управљању и располагању имовином Града;

**-** члану 23. став (1) и (2) Закона о стварним правима (''Службени гласник Републике Српске'', број: 124/08, 3/09, 58/09, 95/11 и 60/15) према којем се право својине стиче на основу правног посла, закона, одлуке суда или другог органа и наслеђивањем, уз испуњење претпоставки прописаних законом и да правним послом стицалац права својине не може стећи то право у већем обиму од оног које је имало лице од кога је то право стечено, осим кад стицање својине у доброј вјери ужива заштиту;

- члану 53. став (1) и (2) Закона о стварним правима према којем се право својине на непокретностима на основу правног посла стиче укњижбом у земљишну књигу, ако законом није дргугачије одређено и да се правни посао из става 1. овог члана закључује у облику прописаном посебним законом;

- члану 348. став (4) Закона о стварним правима према којем је допуштена непосредна замјена непокретности у својини Републике и јединица локалне самоуправе за непокретности приближно исте вриједности у својини другог лица.

- члану 39. став (2) тачка 14. Статута Града Бијељина („Службени гласник Града Бијељина“, број: 9/17), којим је прописано да Скупштина Града доноси одлуке о прибављању, управљању и располагању имовином града.

**II РАЗЛОЗИ ЗА ДОНОШЕЊЕ ОДЛУКЕ**

Ова Одлука се доноси ради привођења намјени Регулационог плана „Филип Вишњић“ („Службени гласник општине Бијељина“, бр. 7/05), према којем је парцела означена као к.п. број 3866/2, к.о. Бијељина 1 планирана за јавну инфраструктуру, односно просијецање улице.

Ђокић (Драге) Стеван је изјавио усмено на записник, број: 02/3-37-1-335/19 од 07.03.2019. године, да се не противи просијецању улице које прелази преко његове парцеле означене као к.п. број 3866/2, к.о. Бијељина 1 и тражио да се изврши замјена земљишта од парцеле означене као к.п. 3904/1, к.о. Бијељина 1 која је у својини Града Бијељина и која се налази уз његову парцелу како би остатак земљишта који није предвиђен за улицу заједно са парцелом Града Бијељина чинио једну цјелину, а разлика квадрата да се исплати по цијени коју процијени ЈП „Дирекција за изградњу и развој града“ Бијељина.

На захтјев овог одјељења ЈП „Дирекција за изградњу и развој града“ Бијељина, извршила је процјену земљишта које ће бити предмет замјене у налазу број И-495/19 од 10.07.2019. године и утврдила да тржишна цијена земљишта означеног као к.п. број 3904/1 износи 22.663,20 КМ, а вриједност парцеле означене као к.п. број 3866/2 износи 26.605,00 КМ тако да разлика у цијени између парцела означених као к.п. број 3904/1 и к.п. број 3866/2, износи 3.941,80 КМ у корист власника парцеле означене као к.п. број 3866/2, односно Ђокић (Драге) Стевана.

Имајући у виду наведено предлаже се Скупштини Града доношење ове одлуке.

**III ФИНАНСИЈСКА СРЕДСТВА**

За спровођење ове Одлуке обезбједиће се средства у буџету Града Бијељина за 2019. годину.

**О Б Р А Ђ И В А Ч:**

ОДЈЕЉЕЊЕ ЗА СТАМБЕНО-КОМУНАЛНЕ

ПОСЛОВЕ И ЗАШТИТУ ЖИВОТНЕ СРЕДИНЕ